钦定古今图书集成/明伦汇编/氏族典/第042卷 > 《廖用贤尚友录》 > 祈嘉
## 钦定古今图书集成/明伦汇编/氏族典/第042卷 > 《廖用贤尚友录》 > 祈嘉

按《晋书祈嘉传》：“嘉字孔宾，酒泉人也。少清贫好学。年
二十馀，夜忽窗中有声呼曰：‘祈孔宾，祈孔宾，隐去来！
隐去来，修饰人世，甚苦不可谐，所得未毛铢，所丧如
山崖。旦而逃去，西至敦煌，依学宫诵书，贫无衣食，为
书生都养以自给。遂博通经传，精究大义。西游海渚，
教授门生百馀人。张重华征为儒林祭酒。性和裕，教’”
授不倦。依《孝经》作《二九神经》。在朝卿士、郡县守令彭
和正等受业，独拜床下者二千馀人，天锡谓为“先生”
而不名之。竟以寿终。